Εχίονας

Με το όνομα Εχίονας (Εχίων) αναφέρονται 5 διαφορετικά πρόσωπα της ελληνικής μυθολογίας, τα εξής:


 * 1) Ο ένας από τους 5 επιζήσαντες «σπαρτούς», τους οποίους δημιούργησε ο Κάδμος όταν έσπειρε κατά συμβουλή της θεάς Αθηνάς τα δόντια του δράκοντα, την εποχή που ίδρυσε τη Θήβα. Ο Εχίων πήρε ως σύζυγό του την Αγαύη, κόρη του Κάδμου και της Αρμονίας. Μαζί απέκτησαν ένα γιο, τον Πενθέα, που βασίλευσε στη Θήβα αλλά είχε τραγικό τέλος.
 * 2) Ένας από τους μνηστήρες της Πηνελόπης
 * 3) Γιος του θεού Ερμή και της Αντιάνειρας, δίδυμος αδελφός του Ευρύτου μαζί με τον οποίο αναφέρεται ότι έλαβε μέρος στην Αργοναυτική Εκστρατεία και στο κυνήγι του Καλυδώνιου κάπρου. Αναφέρεται από τον Απολλώνιο τον Ρόδιο (Αργοναυτικά, Α 51) ότι ο Εχίων αυτός ζούσε στην Αλόπη της Θεσσαλίας, ενώ ο Πίνδαρος μνημονεύει ότι ζούσε στο Παγγαίο όρος.
 * 4) Γιος του Πορθέα. Συμμετείχε στον Τρωικό Πόλεμο, αλλά σκοτώθηκε όταν πήδηξε κάτω από τον Δούρειο Ίππο.
 * 5) Εχίων ονομαζόταν ένας από τους Γίγαντες, που σκοτώθηκε στη Γιγαντομαχία από τη θεά Αθηνά.


 * Ο αστεροειδής 13229 Εχίων (13229 Echion), που ανακαλύφθηκε το 1997 και ανήκει στην Τρωική Ομάδα, πήρε το όνομά του από το τέταρτο από τα μυθικά αυτά πρόσωπα.

Πηγές
Εχιονας Κατηγορία:Αρχαίοι Βοιωτοί Κατηγορία:Τρωικός πόλεμος Κατηγορία:Αργοναύτες Κατηγορία:Γίγαντες

Κατηγορία:Παιδιά του Ερμή

Ехион Ec'hion Equíon Echion Echion Echion Equión Ekhion (argonautti) Echione (Ermes) Echion Echion Échion Эхион Echion Ехіон